《谢蒙城善友惠米》
宋代·释子淳

客到蒙城有信归，殷勤惠米助晨炊。
老僧钵满慵相唤，长者恩深只自知。
粒粒圆成难著会，明明嚼碎更何疑。
赵州遗语诚非谬，一饱元来忘百饥。

作者简介：释子淳（？～一一一九），俗姓贾，剑门（今四川剑阁县北）人。幼出家大安寺，弱冠为僧。初参玉泉芳禅师，次扣大沩真如之室，后彻證于芙蓉道楷禅师。住邓州丹霞。为青原下十二世，芙蓉道楷禅师法嗣。徽宗宣和元年卒。《嘉泰普灯录》卷五、《五灯会元》卷一四有传。今录诗二百一十首，编为二卷。